รัฐบาลไทย-ข่าวทำเนียบรัฐบาล-การฆ่าตัวตายของพนักงานสอบสวน ๕ คน ในรอบ ๔ เดือน
วันศุกร์ที่ 10 กรกฎาคม 2563
การฆ่าตัวตายของพนักงานสอบสวน ๕ คน ในรอบ ๔ เดือน
สรุปการตอบกระทู้ถามในการประชุมวุฒิสภา วันจันทร์ที่ ๑๘ พฤศจิกายน ๒๕๖๒
กระทู้ถามด้วยวาจา ลําดับที่ ๒
เรื่อง  การฆ่าตัวตายของพนักงานสอบสวน ๕ คน ในรอบ ๔ เดือน
ผู้ตั้งกระทู้ถาม นายคํานูณ สิทธิสมาน สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีช่วยว่าการกระทรวงกลาโหม (พลเอก ชัยชาญ ช้างมงคล)
ผู้ถาม : นายคํานูณ สิทธิสมาน สมาชิกวุฒิสภา ถามกระทู้โดยสรุปดังนี้
ด้วยตั้งแต่เดือนมิถุนายน - ตุลาคม ๒๕๖๒ มีข้าราชการตํารวจ จํานวน ๕ คน ฆ่าตัวตาย โดยทั้ง ๕ คน       มีอายุระหว่าง ๓๘ - ๕๐ ปี ดํารงตําแหน่งรองสารวัตรสอบสวนในสถานีตํารวจภูธร เพิ่งย้ายมาจากสายงานเดิม และมีจํานวน ๑ คน ที่อยู่ระหว่างการขอย้ายจากสายงานสอบสวน นอกจากนี้ ยังมีปัญหาไม่ถนัดงานพิมพ์ดีด ใช้คอมพิวเตอร์พกพาไม่คล่อง ทําคดีไม่ทัน ซึ่งปัญหาต่าง ๆ ที่เกี่ยวข้องกับสายงานสอบสวนในสํานักงานตํารวจแห่งชาติ อาจเป็นผลมาจากคําสั่งหัวหน้าคณะรักษาความสงบแห่งชาติที่ ๗/๒๕๕๙ ที่ยกเลิกตําแหน่งเฉพาะของสายงานสอบสวนในสํานักงานตํารวจแห่งชาติ ยกเลิกเงินเพิ่มพิเศษยกเลิกกฎเกณฑ์ในการเลื่อนตําแหน่งของสายงานสอบสวน และกําหนดหรือตัดโอนตําแหน่งพนักงานสอบสวนที่ยกเลิกไปอยู่สายงานอื่นได้ การโยกย้ายพนักงานสอบสวนไปสายงานอื่น ทําให้เกิดปัญหาขาดแคลนพนักงานสอบสวน และแก้ไขปัญหาโดยย้ายเจ้าหน้าที่ตํารวจมาเป็นพนักงานสอบสวนโดยไม่ได้พิจารณาถึงความเชี่ยวชาญในสายงาน ซึ่งอาจส่งผลกระทบต่อกระบวนการยุติธรรมทางอาญาได้ ต่อมาพลตํารวจเอก จักรทิพย์ ชัยจินดา ผู้บัญชาการตํารวจแห่งชาติ ได้จัดสัมมนาในหัวข้อการพัฒนางานบริหารบุคคลที่เกี่ยวข้องกับงานสอบสวน เพื่อแก้ปัญหานี้ ซึ่งผลการสัมมนาสรุปได้ว่า ยังประสงค์ให้มีการคงแห่งพนักงานสอบสวนไว้เหมือนเดิม และผู้บัญชาการตํารวจแห่งชาติจะแก้ปัญหาดังกล่าว เป็น ๓ ระยะ คือ ระยะเร่งด่วน ระยะกลาง และระยะยาว จึงขอเรียนถามว่ารัฐบาลมีนโยบายแก้ไขปัญหาเรื่องพนักงานสอบสวนอย่างไร จะมีการพิจารณาให้กลับไปสู่ระบบเดิมที่มีแท่งพนักงานสอบสวน มีกฎเกณฑ์การปรับการย้าย การเลื่อนตําแหน่งโดยเฉพาะหรือไม่ และตามที่มีการกําหนดเรื่องการปฏิรูปตํารวจไว้ในรัฐธรรมนูญแห่งราชอาณาจักรไทย ๒๕๖๐ ซึ่งต่อมาได้มีการแต่งตั้งคณะกรรมการกฤษฎีกาชุดพิเศษ โดยนายมีชัย ฤชุพันธุ์ เป็นประธาน เมื่อเดือนเมษายน ๒๕๖๑ และจัดทําร่างกฎหมายจํานวน ๒ ฉบับ คือ ร่างพระราชบัญญัติตํารวจแห่งชาติ พ.ศ. .... และร่างพระราชบัญญัติการสอบสวนคดีอาญา พ.ศ. .... เสนอต่อคณะรัฐมนตรีในขณะนั้น แต่เนื่องจากมีการเลือกตั้ง มีคณะรัฐมนตรีชุดใหม่ จึงขอสอบถามถึงความคืบหน้าของร่างพระราชบัญญัติทั้ง ๒ ฉบับ ดังกล่าว
ผู้ตอบ : รัฐมนตรีช่วยว่าการกระทรวงกลาโหม (พลเอก ชัยชาญ ช้างมงคล) ตอบกระทู้ถามโดยสรุปดังนี้
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ได้มอบหมายให้ตอบกระทู้ถามตอบ
ชี้แจ้งว่า ในอดีตงานสอบสวนมีโครงสร้างแยกจากสายงานอื่น กําหนดให้มีการเจริญเติบโตในสายงาน มีการแต่งตั้งให้สูงขึ้น มีหลักเกณฑ์ในเรื่องของการทําสํานวน อย่างไรก็ตาม มีปัญหาพนักงานสอบสวนระดับปฏิบัติไม่เพียงพอต่อการรองรับปริมาณงานหรือคดีต่าง ๆ จึงได้มีการปรับปรุงและยก ส่วนแนวทางการแก้ไขปัญหานั้น ได้มีการแต่งตั้งคณะทํางานและจัดสัมมนาขึ้น ซึ่งมีข้อเสนอ ๒ ส่วน คือ ระยะเร่งด่วน และระยะกลาง โดยในระยะเร่งด่วนจะเปิดโอกาสให้พนักงานสอบสวนที่ไม่มีความถนัดและไม่ประสงค์จะทํางานสอบสวนสามารถขอย้ายไปสายงานอื่นได้ และจะจัดสรรอัตราพนักงานสอบสวนใหม่ซึ่งมีอัตราอยู่แล้ว โดยจะเปิดสอบบรรจุจากบุคคลภายนอกที่มีวุฒิ หรือเป็นผู้ช่วยพนักงานสอบสวนคดีอาญาชั้นประทวนที่มีความรู้ความสามารถและสมัครใจเข้ามาทําหน้าที่ เมื่อเข้ามาแล้วก็จะอบรมให้ความรู้เรื่องการสอบสวนเพิ่มเติม อีกทั้งจะมีการเปิดอบรมพนักงานสอบสวนให้มีความรู้เรื่องการใช้เทคโนโลยีสารสนเทศด้วย สําหรับระยะกลางจะมีการสร้างและตําแหน่งงานสอบสวนทุกระดับ พิจารณาปรับเพิ่มค่าตอบแทนการทําสํานวน เงินประจําตําแหน่งพนักงานสอบสวนและอื่น ๆ ให้สอดคล้องกับเศรษฐกิจในปัจจุบัน ส่วนร่างพระราชบัญญัติ
ทั้ง ๒ ฉบับนั้น อยู่ในขั้นตอนของการตรวจพิจารณาของสํานักงานคณะกรรมการกฤษฎีกา หากเสร็จแล้วจะเสนอต่อคณะรัฐมนตรีและสภาพิจารณาต่อไป
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)